कुलबी एजुकेशन
-उसे रोको! -अरे!
अरे, इसे मुझे दो!
-ये लो। -उसे रोको!
-ए! -अरे!
-मुझे दो! -पास करो!
पकड़ो उसे!
-झुको! -संभलकर!
आउट!
क्या बात है? तुम आउट हो।
लड़के हमेशा फ़ुटबॉल क्यों खेलते हैं जबकि लड़कियाँ हमेशा डॉजबॉल खेलती हैं?
तुम कुछ और करना चाहती हो क्या?
नहीं, बात बस ये है कि उन्हें खेलने को पूरा मैदान मिलता है।
हमें बस ये छोटी सी जगह मिलती है और बाकी सारी जगह उन्हें मिलती है।
14 मी गुणा 7 मी बराबर 98 वर्ग मीटर 90 मी गुणा 45 मी बराबर 4050 वर्ग मीटर
फ़ुटबॉल बड़े मैदान में ही खेला जाता है।
नहीं तो, वो फ़ुटवॉली होता।
तो फिर उन्हें खेलने के लिए ज़्यादा मैदान क्यों मिलता है?
हम सभी यहाँ खेलने के लिए बराबर पैसे देते हैं।
ये तो हमारे साथ नाइंसाफ़ी है।
तुम ऐसा क्यों सोच रही हो?
लड़कों को फ़ुटबॉल पसंद है, इसलिए वे वही खेल रहे हैं।
तुम लड़कियों को डॉजबॉल पसंद है, है ना?
-ग़लत कहा क्या? -हमें पसंद है।
हमने और कुछ खेला ही नहीं तो हमें कैसे पता चलेगा?
और मुझे डॉजबॉल से ज़्यादा निष्पक्षता पसंद है,
इसलिए मैं फ़ुटबॉल खेलना चाहती हूँ।
बच्ची हो लेकिन बहुत ज़्यादा सोचती हो।
ज़िंदगी में, कभी-कभी नुकसान उठाना ही पड़ता है।
तुम हमेशा नुकसान उठाने से बचती रही, तो दोस्त तुम्हें पसंद नहीं करेंगे।
क्या तुम चाहती हो तुम्हारे दोस्त तुमसे नफ़रत करें?
नहीं ना?
बाहर निकलो और अपने दोस्तों के लिए डॉजबॉल खराब करना बंद करो।
आउट!
अब, चलो खेलें।
बॉल कहाँ है?
-नफ़रत का सच यह है कि… -अरे, बाप रे।
अब क्या?
नफ़रत में देने वाले को नुकसान होता है,
ना कि लेने वाले को।
तुम्हारा नाम क्या है?
-सोन हे… -तुम जल्दी बोलोगी?
अपना नाम बताओ।
मैं निष्पक्षता की तरफ़दार हूँ जिसे नुकसान उठाने से नफ़रत है,
और मैं एक बिना पंखों की परी के यहाँ जन्मी थी…
अंदर आओ।
हेलो कहो। ये कुछ समय हमारे साथ रहेगा।
…नेकी और उदारता की असली मिसाल।
हेलो कहो।
ये कुछ समय तक हमारे ही साथ रहेगी।
हे भगवान।
हेलो कहो।
ये ठहरेगी…
-हे-योंग। -मुझसे कहा गया था अपनी माँ जैसी बनो
और बड़ी होकर अच्छी और ईमानदार बनना,
लेकिन असल में वो तो मैं थी जिसे आख़िरकार
नेक और उदार होना पड़ा।
वो प्यार और ध्यान जो मेरी माँ ने मुझे नहीं दिया वो मुझे मिलना चाहिए था।
ध्यान से।
अच्छा काम किया।
जो समय और ऊर्जा उन्होंने खर्च की उसमें मेरे लिए भी हिस्सा होना चाहिए था।
माँ!
मैं कभी नेक और उदार बनने को राज़ी नहीं हुई,
तो मैंने हमेशा ख़ुद को वंचित और नुकसान में महसूस किया।
यहाँ मेरा कीमती समय बर्बाद हो रहा है।
बस अपना नाम बताओ।
हे-योंग।
सोन हे-योंग!
एपिसोड 1
हेलो, सभी को।
-तुम तो कमाल लग रही हो। -इधर देखिए, प्लीज़।
और ये रही।
एक, दो, तीन।
बधाई हो, कुलबी एजुकेशन सीईओ बोक ग्यु-ह्युन
हेलो, मिस सोन।
-आप आ गईं, मिस गोंग। -हाँ।
मैं अपना कीमती वीकेंड भीड़भाड़ वाले गंगनम में बिताना चाहती थी
असुविधाजनक कपड़े पहनकर महंगा खाना खाते हुए।
ऑफ़िस के उन लोगों के साथ जो आपको नापसंद हैं?
तुम्हारी बात अलग है।
तुम कितना दोगी?
वैसे, लगभग 1,00,000…
तुम और वू-जे कॉलेज और ऑफ़िस के दोस्त हो, है ना?
हाँ।
शायद मैं दूंगी लगभग 1,50,000…
यहाँ का खाना काफ़ी महंगा लगता है,
कम से कम 1,50,000 वॉन प्रति व्यक्ति।
अगर खाने की कीमत है 1,50,000 वॉन,
तो मुझे देना चाहिए 3,00,000…
ये शादी का निमंत्रण है या बिल?
सवाल तो ये है।
बिलकुल।
मैंने अब तक जितना बधाई का पैसा दिया है अगर वो सारा जोड़ूँ तो…
कॉलेज का दोस्त 1,50,000 वॉन
सहकर्मी 1,00,000 वॉन
कॉलेज का दोस्त: 2,00,000 वॉन सहकर्मी: 1,00,000 - 1,50,000 वॉन
…मैं एक छोटी कार खरीद सकती थी।
नहीं, कम से कम एक मिडसाइज़ कार।
तुम्हारे माता-पिता के दिए हुए बधाई के पैसे का सोचो।
बधाई के पैसे को तो लेन-देन होना चाहिए,
लेकिन मैंने तो हमेशा दिया ही है।
कम से कम तुम्हारे पास अब भी बधाई के पैसे लेने का मौका तो है।
मैं तो अब दे ही सकती हूँ।
सिर्फ़ दान।
बधाई राशि
देने वाले का नाम और धनराशि
बधाई के पैसे के आदान-प्रदान में पूरा देश भाग लेता है।
इधर देखिए। एक, दो!
आपको उतना मिलता है जितना आप देते हो और आप उतना देते हो जितना आपको मिलता है।
ये एक निष्पक्ष व्यवस्था लग सकती है,
लेकिन इसमें एक पेंच है।
अतिरिक्त खर्चे जिनका कारण हैं मुद्रास्फीति
और शादी के वेन्यू के आधार पर आवास और यात्रा का खर्च,
उन्हें तो गिना ही नहीं जाता।
और एक लिफ़ाफ़े का मतलब हमेशा ये नहीं होता
कि सिर्फ़ एक ही मेहमान आएगा।
इस बात का भी कोई पता नहीं कि जिस इंसान को आपका पैसा मिला है
वो आपका दोस्त बना ही रहेगा, नौकरी नहीं बदलेगा,
विदेश में रहने नहीं जाएगा या मरेगा नहीं, और आपका एहसान लौटाएगा।
बात जब ऐसी अनिश्चितता पर दांव लगाने की हो,
तो जो भी पहले बधाई के पैसे देता है वो पक्का नुकसान में रहता है।
स्वागत है, मैनेजर सोन।
मैंने सोचा नहीं था कि तुम आओगी।
आम तौर पर लोग अपने पूर्व-प्रेमी की
शादी में नहीं जाते हैं ना?
बेशक, मैं आई, मैनेजर आन वू-जे।
हमारे सारे कॉलेज के दोस्त और सहकर्मी यहाँ पर हैं।
अगर मैं नहीं आती तो लोगों को शक होता,
बेअक़्ल मूर्ख।
बधाई हो।
बस छह महीने पहले,
मुझे पता नहीं था कि तुम इतने ख़ुशी के मौके का जश्न मनाओगे।
यक़ीन नहीं होता कि मेरे तुम्हें छोड़ने के छह महीने बाद तुम शादी कर रहे हो।
मुझे सिर्फ़ तीन महीने में ये एहसास हो गया
कि मेरी प्यारी यी-लिन एक इम्पोर्टेड सेडान है।
जबकि तुम तो बस एक खटारा थी।
ये तो मुझे कहना चाहिए।
बस इतना ही। धन्यवाद।
हेलो। मैं हूँ किम जी-उक और मैं लिटर इलेक्ट्रॉनिक्स के
ओवरसीज़ सेल्स विभाग में काम करने की आशा करता हूँ।
मेरा मानना है कि मुझमें दो ऐसे गुण हैं जो मुझे एक अच्छा उम्मीदवार बनाते हैं…
क्या तुम अनाथ हो?
तुम्हारा परिवार वाला अनुभाग खाली क्यों है?
तुम्हारे माता-पिता गुज़र गए या तुम अनाथ पैदा हुए थे?
कोई भी अनाथ पैदा नहीं होता, सर।
मेरी नानी ने गुज़रने से पहले बड़े प्यार से मेरी परवरिश की थी,
और लिटर इलेक्ट्रॉनिक्स जैसी कंपनियों के परोपकार की बदौलत
मेरा बचपन अच्छा बीता।
अगर लिटर इलेक्ट्रॉनिक्स के लिए काम करने का मौका मिले,
तो मैं ना केवल अपनी योग्यताओं को निखारूंगा और अपने सपनों को पूरा करूंगा
बल्कि जो मुझे दिया गया है उसे वापस लौटाने का इसे एक मौका समझूंगा।
तुम्हारे जैसी पृष्ठभूमि वाले लोग अक्सर दृढ़ निश्चयी और असुरक्षित होते हैं।
क्या तुम ऐसे ही हो?
पानी साँप को पिलाओ तो ज़हर बन जाता है,
जबकि गाय को पिलाओ तो वो दूध बन जाता है।
मेरी असुरक्षा ने मुझे एक इंसान के तौर पर बढ़ने और विकसित होने को प्रेरित किया है।
मुझे कॉलेज में पूरी स्कॉलरशिप मिली और…
इस नौकरी के लिए तुम्हारा कम से कम दो विदेशी भाषाओं में माहिर होना ज़रूरी है।
वैसे तुम हो क्या? लगता तो नहीं कि तुम विदेश में पढ़ सके होगे।
जहाँ चाह, वहाँ राह।
जहाँ कुछ नहीं, वहाँ सिर्फ़ बहाने होते हैं।
मैंने विदेश में पढ़ने के बजाय दूसरे तरीकों से अंग्रेज़ी और चीनी भाषाएँ सीखीं…
तुम्हारे माता-पिता किस कॉलेज से पढ़े थे?
तुम्हें नहीं पता क्या?
तुम्हारे पास तो कोई इंटर्नशिप का अनुभव भी नहीं है।
शायद गुज़ारा चलाने के लिए कमाना तुम्हारे लिए ज़्यादा ज़रूरी था।
2023 तीसरी तिमाही लिटर इलेक्ट्रॉनिक्स इंटर्न भर्ती
मिस जंग सू-आ,
डेटिंग के लिए 24 की उम्र अच्छी है। क्या आप किसी को डेट कर रही हैं?
नहीं, मेरा मानना है कि आत्म-विकास ज़्यादा ज़रूरी है…
पुरुषों को अच्छा लगेगा कि तुम अकेली रहती हो।
शादी कब करने का इरादा है?
क्या तुम गर्भवती होने पर भी काम करना जारी रखोगी?
ओवरसीज़ सेल्स के काम में यात्राएँ बहुत होती हैं।
बच्चों के होने से तुम्हारे काम में रूकावट नहीं आएगी?
वैसे…
अगर तुम्हारा हौसला बढ़ाते हुए तुम्हारा सीनियर ग़लती से तुम्हें छू ले तो,
तुम क्या प्रतिक्रिया दोगी?
मैं पूरी कोशिश करूंगी कि ऐसी स्थिति ना…
अगर ऐसा हुआ तो?
तब…
मैं
अपने सीनियर से उस स्थिति के बारे में बात करूंगी और कि मुझे कैसा महसूस…
ओह, ऐसा है क्या?
मिस्टर बोक गी-उन, आप क्या करेंगे अगर कोई महिला सहकर्मी किसी सीनियर द्वारा
कथित यौन उत्पीड़न के मामले में मदद मांगे?
ख़ैर, सबसे पहले,
मैं उनसे पूछूंगा कि क्या उन्होंने सीनियर के बर्ताव को ग़लत तो नहीं समझ लिया
या उनके बर्ताव की वजह से सीनियर को ग़लतफ़हमी तो नहीं हुई।
और, मैं जानता हूँ कि लिटर इलेक्ट्रॉनिक्स जैसी कंपनी में काम करने वाला कोई भी
ऐसी हरकत नहीं करेगा।
इसी को द्वितीयक उत्पीड़न कहते हैं।
निजी तौर पर, मैं उन्हें ठोस सबूत जुटाने की सलाह दूंगा
जैसे कि टेक्स्ट, ईमेल, वॉइस रिकॉर्डिंग, या सीसीटीवी फ़ुटेज।
जैसा कि मैंने किया है।
अभी जो आपने मिस जंग सू-आ से पूछा
वो भेदभावपूर्ण है जो राष्ट्रीय मानवाधिकार आयोग से मिले
समान अधिकारों का उल्लंघन करता है।
तुमने अभी क्या कहा?
क्या तुम मुझ पर लैंगिक भेदभाव और यौन उत्पीड़न का आरोप लगा रहे हो?
क्या तुम तनावपूर्ण इंटरव्यू के बारे में नहीं जानते?
और अगर तुम ख़ुद को दूसरों से बेहतर समझकर
नैतिकता की तरफ़दारी करते हो, तो उससे मिस्टर बोक कैसे लगेंगे?
तुम्हें क्या लगता है उन्होंने वैसा जवाब इसलिए दिया क्योंकि वो बुरे इंसान हैं?
ये तो उनकी व्यावहारिक समझ है।
ऐसा है तो,
मैं अपने उतावलेपन के लिए माफ़ी चाहता हूँ।
आपके सवाल का जवाब देने का मुझे एक और मौका दीजिए, प्लीज़।
ठीक है।
तुम क्या प्रतिक्रिया दोगे
अगर कोई महिला सहकर्मी तुम्हें बताए कि उसका किसी सीनियर ने यौन उत्पीड़न किया है?
क्या तुम उससे कहोगे कि सबूत इकट्ठा करके
मानव अधिकार आयोग के पास जाए?
बेशक।
लिटर इलेक्ट्रॉनिक्स, कॉर्पोरेशन
ज़रा सुनिए।
मैं पहले के लिए माफ़ी मांगना चाहूंगा।
-माफ़ी? -मुझ से?
आप जब उनसे जूझ रही थीं तो मेरा बीच में हस्तक्षेप करना सही नहीं था।
और मैं आपसे ज़्यादा नैतिक या बहादुर नहीं हूँ, मिस्टर बोक।
बस मैं नौकरी के लिए आपके जितना हताश नहीं था।
मेरे प्रोफ़ेसर ने मुझे यहाँ भेजा था।
समझा।
इसीलिए तुम्हारे कपड़े और बाल…
अगर आप दोनों को नौकरी नहीं मिली, तो इसका ज़िम्मेदार मैं खुद को मानूंगा।
माफ़ कीजिएगा।
हद है।
तुम सच में कमाल हो, है ना?
अगर तुम उस बात के लिए भी माफ़ी मांगोगे तो हम कैसे लगेंगे?
सही कहा।
उसके लिए माफ़ी मांगने के लिए भी मैं माफ़ी चाहता हूँ।
तुम कोई फ़रिश्ते हो क्या?
सुनो।
तुमने उस इंटरव्यू को मेरी भयानक याद बनने से बचा लिया।
इसके लिए शुक्रिया।
अगर नौकरी दे भी दी, तो भी यहाँ काम नहीं करूंगी।
भाड़ में जाओ!
तो आपको मेरी माफ़ी स्वीकार है?
-बिलकुल। -बिलकुल।
अगर तुम नौकरी पाने को बेताब नहीं हो, तो फिर तुम्हारा क्या प्लान है?
वैसे,
मैं कुछ ऐसा कर रहा हूँ जिसके बारे में कोई नहीं जानता।
वह क्या है?
दूल्हा और दुल्हन दोनों की माएँ आ जाएँ।
मुझे तो यहीं से पैसे की महक आ रही है।
मैंने सुना है कि यी-लिन अमीर परिवार से है।
पक्का उसने सही लड़की चुनी है।
तुम्हें तो पता ही है आन वू-जे कितना चालाक है।
माँ
माफ़ करना।
मैं बोल रही हूँ, हे-योंग।
आपने खाना खा लिया?
मुझे भूख लगी है।
मुझे खाना चाहिए।
आपने अभी खाना खाया है, मैडम।
इन्होंने सब ख़त्म कर लिया।
क्या वे ठीक हैं?
बिलकुल।
लेकिन आप ज़रूर आजकल व्यस्त हो।
आप पिछले हफ़्ते भी नहीं आईं।
मैं आज एक शादी में आई हूँ।
वादा करती हूँ अगले हफ़्ते मिलने आऊंगी।
प्लीज़, आ जाना।
भले ऐसा ना लगे, लेकिन आपकी माँ आपको याद करती हैं।
ठीक है, मैं आऊंगी।
ठीक है।
दूल्हा और दुल्हन की माएँ, मोमबत्तियाँ जलाइए।
इनके लिए तालियाँ हो जाएँ।
दुल्हन आ गई।
कितनी ख़ूबसूरत जोड़ी है।
सही कहा।
सच में।
मैनेजर आन।
हाँ, मैनेजर सोन?
छह महीने पहले
मैंने वर्कशॉप का शेड्यूल तुम्हें पहले ही ईमेल कर दिया था।
आज हमारी डेट नाइट नहीं है।
मुझे तुम्हें कुछ बताना है।
बहुत ज़रूरी है क्या?
हाँ, हमें अलग हो जाना चाहिए।
-क्या? -चलो, अलग हो जाते हैं।
चलो भी, मुझे तंग मत करो।
तुम अचानक से ऐसा क्यों कर रही हो?
कोई ख़ास वजह नहीं है।
मैंने कुछ ग़लत किया क्या?
-या यह कोई ग़लतफ़हमी है? -मेरे एहसास ख़त्म हो गए।
दूसरे शब्दों में कहूँ,
तो मैं अब तुमसे प्यार नहीं करती।
सब ख़त्म।
सोन हे-योंग!
तुम मुझसे यहाँ ब्रेकअप कैसे कर सकती हो?
तुम्हारे पास कार नहीं है, तो तुम्हें तो कोई परेशानी नहीं होगी।
लेकिन सोचो मेरे लिए ये कितना दर्दनाक होगा,
जब भी गाड़ी लगाऊँगा तुम्हारे बारे में सोचूंगा।
तुम्हारे लिए पार्किंग की दूसरी जगह ढूंढ दूंगी।
ध्यान से गाड़ी चलाना।
इसके बाद, हम तस्वीरें लेंगे।
हम जोड़े के परिवारों से शुरुआत करेंगे।
तुम बहुत अच्छा कर रही हो।
चलो इस महंगी वाइन से पेट भर लेते हैं।
मुझे तो यी-लिन से जलन हो रही है।
आज उनकी पहली सालगिरह है ना?
मुझे तो जलन हो रही है।
पहली सालगिरह?
लेकिन हम तो छह महीने पहले अलग हुए थे।
हे-योंग और वू-जे का ब्रेकअप
वू-जे और यी-लिन की शादी वू-जे और यी-लिन की पहली डेट
उसने मुझे धोखा दिया?
मैं तो सोच रहा था इससे पीछा कैसे छुड़ाऊँ?
इसी ने मेरा काम हल कर दिया।
हम दूल्हा, दुल्हन और उनके माता-पिता से शुरू करेंगे।
कैमरे की ओर दिल बनाइए।
एक, दो, तीन। एक और बार।
अच्छा है। एक, दो, तीन।
अब बारी है दुल्हन और दूल्हे के दोस्तों
-और सहकर्मियों की। -चल क्या रहा है?
दोस्त और सहकर्मी,
तस्वीर खिंचवाने के लिए स्टेज पर आ जाएँ।
क्या तुम तस्वीर खिंचवाओगी?
हाँ, खिंचवाऊंगी।
-ये क्या है? -अरे, बाप रे! क्या हो रहा है?
हे भगवान।
तुम आख़िर कर क्या रही हो? पीछे हट जाओ।
सुना तुम दोनों को डेट करते एक साल हो गया।
हम छह महीने पहले अलग हुए थे,
लेकिन ये तो तुम्हारी पहली सालगिरह है।
तुमने मुझे धोखा दिया?
तो क्या हुआ?
अब तो बात पुरानी हो गई।
तो, ठीक है।
मुस्कुराओ। आज तुम्हारे लिए ख़ुशी का दिन है।
सब तैयार।
एक, दो, तीन।
अब, उंगलियों से दिल बनाइए।
एक, दो, तीन।
बढ़िया।
ये तस्वीर अच्छी आई है।
दूल्हा और दुल्हन, किस करिए! इनके लिए तालियाँ हो जाएँ!
करते रहो।
सर, मैंने सुना है कि खाने में मसालों की मात्रा पर्याप्त नहीं है।
हमें बदलाव करना होगा।
खाना बहुत मसालेदार और गर्म है।
नामुमकिन।
मैंने इसे बेहतर बनाने की भरपूर कोशिश की।
मैं खाने में छेड़छाड़ नहीं करती।
लेकिन मैं और तरह की छेड़छाड़ करती हूँ।
आकर खाना खा लो, जा-योन!
आप खाना शुरू करो!
मेरे साथ खाओ। मैं अकेले नहीं खाना चाहती।
समझती हूँ कि माहौल गर्म है,
लेकिन कीटनाशकों के ऊपर कौन नंगा होता है भला?
ये खाना जैविक है।
इसका मतलब इसमें कीड़े हैं।
क्या तुमने कभी घास पर वो किया है?
ध्यान लगाना कितना मुश्किल होता है जब पता ना हो कि तुम्हारे ऊपर हाथ हैं या कीड़े।
आपने घास पर भी वो किया है क्या?
मुझे बहुत भूख लग रही है।
आपसे वो किसने कराया?
आपका आइडिया था या निर्माता का?
अरे, वाह।
तुम तो लिखने में इतनी व्यस्त थीं कि बाथरूम तक नहीं गई,
तो मैंने सोचा कि तुम्हें दिखाऊँ कि असली खाना दिखता कैसा है।
मिस चा।
ये रिश्वत है।
जब तुम्हारी कहानी पर फ़िल्म बने तो मुझे वॉइस एक्टर का काम ज़रूर देना।
ज़रूर।
हे-योंग घर कब आ रही है?
उसके कॉलेज के दोस्त भी वहाँ होंगे, तो शायद काफ़ी देर से।
यक़ीन नहीं होता वो अपना राज़ छिपाने के लिए अपने पूर्व-प्रेमी की शादी में गई।
ऑफ़िस रोमांस का आइडिया कितना बुरा है।
"व्हट्स रॉन्ग विद मिस्टर किम?", "ऑफ़िस मैचमेकिंग",
और "स्पाइस अप आवर लव"।
ये सभी ऑफ़िस रोमांस हैं।
मैं चाहती हूँ कि लोग इसके बारे में पढ़ें, और इसे असल ज़िंदगी में ना करें,
ख़ासकर हे-योंग।
ओह, वो आ गई।
अपने पूर्व-प्रेमी को अच्छे से विदा कर दिया, मिस परोपकारी?
उस कमीने ने मुझे धोखा दिया।
-क्या? -क्या?
उन्होंने हमारे अलग होने से छह महीने पहले डेट करना शुरू किया था।
-क्या?! -क्या?!
जिस दिन उसने उसे प्रपोज़ किया…
वो वही दिन था जिस दिन मैंने उसे छोड़ा था।
मुझे पता था!
मुझे पता था वो सिर्फ़ तीन महीनों में शादी कर लेने वालों में से नहीं है!
तुमने क्या किया? उसे यूँ ही जाने दिया?
इससे पहले कि चाय ठंडी होती…
तुम ये ले आईं।
हे भगवान!
तुम पागल हो?
तुम्हारा दिमाग़ खराब हो गया है!
-तुम अपने पूर्व-प्रेमी की शादी में गईं… -और गुलदस्ता लपक लिया?
अब बारी है दुल्हन और दूल्हे के दोस्तों और सहकर्मियों की।
दोस्त और सहकर्मी,
तस्वीर खिंचवाने के लिए स्टेज पर आ जाएँ।
मैं तो नहीं जा रही। तुम तस्वीर खिंचवाने जाओगी?
हाँ, मैं जाऊंगी।
जोड़े के आसपास इकट्ठे हो जाइए और ध्यान रहे खाली जगह ना छूटे।
ध्यान रखें कि आपके चेहरे दिखाई दें।
ये बढ़िया है।
महिलाएँ दुल्हन की तरफ़ जाएंगी।
-लेकिन मैं… -उस तरफ़।
उस तरफ़।
तैयार।
एक, दो, तीन।
मुझे तो बधाई के पैसे देने का अफ़सोस हो रहा है।
हे भगवान, मेरे पैसे।
मेरे पैसे!
क्या तुम सच में पैसों के लिए दुखी हो?
किसी भी लड़के से शादी कर लो, तुम्हें वो वापस मिल जाएंगे।
क्या वो मेरी शादी में आएगा?
और क्या वो अकेला आएगा?
वो एक और इंसान को साथ लाएगा और बस मुझे 3,00,000 वॉन थमा जाएगा।
इसमें तो मेरा नुकसान है।
तुमने उसे छोड़ा क्यों था?
क्या?
तुमने कभी बताया नहीं कि उससे ब्रेकअप क्यों किया।
आपको पता है?
साफ़ जाहिर है। उसने शायद सोचा कि उसे नुकसान हो रहा है।
ये हमेशा से ही ऐसी है। तुम्हें याद नहीं?
छह साल पहले
हद है!
ए।
तुम एक तरह से यहीं रहते हो और हमेशा खाली हाथ आ जाते हो।
तुम्हारे दिमाग़ में ये ख़याल नहीं आता कि सामान खरीद ले जाऊँ?
जब से तुमको डेट किया है मेरे रोज़मर्रा के खर्चे दोगुने हो गए हैं।
मैं तुम्हें डेट कर रही हूँ या गोद ले रही हूँ?
तुम्हें याद है जब इसने कंजूस मिस्टर कू को छोड़ा था?
वो तो एकदम मुफ़्तखोर था।
हमेशा बिना पूछे फल और सामान ले जाता था।
मैंने उसे खाना खिलाया और उसे यहाँ सोने और नहाने दिया।
अगर उसमें अंतरात्मा नाम की चीज़ होती तो एक साल तक मेरी नौकरी करता।
मिस्टर कू के बाद कौन था?
मिस्टर बैटरी था।
मिस्टर पार्क।
क्या सच में…
इससे अच्छा नहीं कर सकते?
तीन साल पहले
मैंने तुम्हें कितने मौके दिए
और बस यही?
क्या तुमने अपनी पूरी कोशिश भी की?
मुझे आधे-अधूरे जवाब मत दो।
अगर तुमने वाक़ई अपनी पूरी कोशिश की और यही कर सके…
तो तुम्हारा कुछ नहीं हो सकता।
मेरी बात सुनो।
अगर उसने तीन बार मज़े लिए,
तो मेरा भी तीन बार मज़े करना बनता है।
-छोड़ो भी। -अच्छा, ठीक है।
तीन बहुत ज़्यादा है।
लेकिन एक बार का क्या?
ये तो उसका नैतिक कर्तव्य है…
एक बार भी नहीं?
एक बार भी नहीं।
मेरा मतलब, ये कोई सार्वजनिक स्नानघर है?
वो बस नहाया और चला गया।
उसकी बैटरी ख़त्म हो गई?
कम से कम वो भला तो था।
क्या और चीज़ें इतना मायने रखती हैं?
-हाँ! -हाँ!
वांछित अपराधी
अरे, इसे सीधा लगाओ।
ये दुष्ट हरामी पहले ही बहुत टेढ़े हैं।
ओह, ये आ गया हमारा संत।
कपड़ों के लिए धन्यवाद।
इंटरव्यू कैसा रहा?
वो, बात ये है…
मेरा कहा मानो तो अपने खरीद लो।
आजकल सभ्य दिखने पर भी नौकरी का मिल पाना बहुत मुश्किल है।
एक नया वांछित पोस्टर छप गया है।
मैं कुछ पोस्टर ले जाता हूँ, रास्ते में लगा दूंगा।
ये सही रहेगा।
तुम्हारे पास नौकरी भले ना हो, तुम संत बड़े कमाल के हो।
ये तो कुछ भी नहीं है। ये तो बस मेरे पड़ोस की सुरक्षा के लिए है।
पर तुम तो यहाँ नहीं रहते।
जी?
मुझे चलना चाहिए।
ठीक है।
फिर मिलते हैं।
क्या ये वही लड़का है
जिसने पांच वांछित अपराधियों की सूचना दी थी और दो को ख़ुद ही पकड़ा था,
और अनगिनत छिछोरों और ठगों को रोका था?
क्या ये सिविलियन ऑफ़िसर नंबर 28, किम जी-उक है?
ये इंसान के भेष में फ़रिश्ता है,
लेकिन क्या ये अच्छा दामाद बनेगा?
क्या ये ज़्यादा ही परोपकारी है?
नहीं, मुझे इसका लुक पसंद नहीं है।
लापता व्यक्ति की तलाश वांछित अपराधी
तो हम आस-पड़ोस के सभी किराना स्टोर्स से रद्दी कागज़ ले सकते हैं
जब तक कि ये पोस्टर हमारे ठेलों पर लगे हैं, है ना?
हाँ, सही कहा।
क्योंकि हम पूरा दिन बाहर बिताते हैं,
तो ज़्यादा लोग इन अपराधियों और इन लापता बच्चों को देखेंगे।
हम कबाड़ इकट्ठा करते हैं और एक-दूसरे की मदद करते हैं।
-ये तो एक तीर से दो निशाने हो गए। -बिलकुल।
-प्लीज़, याद रखिएगा। -हाँ?
अगर आप किसी वांछित अपराधी को देखें, तो तुरंत पुलिस को कॉल करें।
लेकिन बड़ी सावधानी से।
आपकी सुरक्षा सबसे पहले है, ठीक है?
-ठीक है। -हे भगवान।
पता नहीं इस फ़रिश्ते को किसने बड़ा किया।
-एकदम फ़रिश्ता है। -तुम सही कह रहे हो।
एक सच्चा फ़रिश्ता।
हुइ-स्योंग जा रही है, जा-योन।
अलविदा!
अगले वीकेंड का कोई प्लान है?
-क्या तुम माँ से मिलने जा रही हो? -हाँ।
मैं तुम्हारे साथ चलूँ?
मैं उनसे एक साल से नहीं मिली।
वैसे, उनका घर थोड़ा खस्ताहाल है।
बहुत गंदा हो रखा है।
तो क्या हुआ?
क्या वो नहीं चाहतीं कि हम उनसे मिलने जाएँ?
बेतुकी बातें मत करो।
वो बस थोड़ी शर्मिंदा हैं।
मरम्मत पूरी हो जाएगी तो हम चलेंगे।
ओह, मेरी प्यारी हुइ-स्योंग।
तुम्हें जेली खरीद कर दूँ क्या?
जेली?
तुम्हें अब भी लत लगी है?
कसम से, धूम्रपान छोड़ना ज़्यादा आसान है।
क्या किराना स्टोर पर अब भी वही बंदा है?
कटखना कुत्ता?
वह तुम्हारे लिए कटखना कुत्ता और मेरे लिए फ़रिश्ता कुत्ता क्यों है?
पता नहीं। वह मुझ पर बेवजह ही भौंकने और झपटने लगता है।
इसकी कोई तो वजह होगी।
सच में कोई वजह नहीं है।
उसे पहली नज़र में मुझसे नफ़रत हो गई थी।
फिर तुम वहाँ जाती ही क्यों हो?
अगर वो मुझसे बेवजह नफ़रत करता है, तो मैं उसे कोई अच्छी वजह देना चाहती हूँ।
मुझसे नफ़रत करने में उसी का नुकसान है।
हेलो।
कहाँ है…
बिकना बंद हो गई।
मैंने तुम्हें अभी तक बताया भी नहीं क्या।
मस्टर्ड पंग पंग जेली बिकना बंद हो गई।
क्या तुम चेक कर सकते हो…
पांच जायंट वर्म्स, सात मोलांग जेली, तीन हेबो मिक्स,
छह गोल्डन जेली, और तेरह पोदोंग पोदोंग जेली।
तुम मानव कम्प्यूटर हो क्या?
कमाल है।
मुझे एक सिगरेट का पैकेट दे दो।
ओह, मैं एक पैकेट लूंगी सनहिल…
वो रही।
धूम्रपान आपके जीवनकाल को घटाता है! 6 एमजी
1 एमजी, 3 एमजी, स्लिम, सुपर स्लिम, फ़ॉरेस्ट स्लिम के बजाय
तुमने मुझे सबसे भारी 6 एमजी का पैकेट दिया।
कम टार की मात्रा के लिए उतने ही पैसे क्यों देना? इसमें तो नुकसान है।
-और छोटा जीवनकाल कोई बोनस है क्या? -तुम हमेशा ज़िंदा रहना चाहती हो क्या?
-ए! -क्या?
-नालायक… -पहले असभ्यता से बात तुमने की।
अंग्रेज़ी इंटरव्यू में महारत नौकरी ढूँढने वालों के लिए
तुम कोई नौकरी नहीं करने वाले क्या? सदियों से यहाँ पार्ट-टाइम काम कर रहे हो।
जब तुम शादी कर लोगी, मैं नौकरी कर लूंगा।
विषय: स्पाइस अप आवर लव के एपिसोड 97 और 98
ईमेल सफलतापूर्वक भेजा गया
बहुत अच्छा काम किया, मिस योन।
यक़ीनन आप थकी हुई हैं, तो कॉमेंट चेक मत कीजिएगा
और थोड़ा सो लीजिए।
साफ़ पता चलता है कि लेखिका ने कभी ऑफ़िस में काम नहीं किया है।
कौन सा सीईओ कर्मचारी कैफ़ेटेरिया में खाना खाता है?
कितना नकली है।
एकदम घिसा-पिटा। तुम किसी कन्ग्लामरेट परिवार को जानती भी हो?
ये बेशर्म कॉन्टेंट उस लेखिका की अतृप्त इच्छा है?
तुम कितनी व्यभिचारी हो जो ये सब लिखती हो?
कितनी कमीनी है।
नायिका अपने प्रेमी के लिए इतनी जुनूनी है। लिखना छोड़ दो।
नायक का नाम फिर से हा-जुन है? आलसी कहीं की।
लिखने के पैसे ना मिलें तो मैं एक डायरी तक ना लिखूँ।
ये हेटर्स तो बड़े ही प्रतिबद्ध हैं।
मिस योन बो-रा, मुझे ये एपिसोड बहुत पसंद आया।
और एपिसोड का इंतज़ार रहेगा।
लिखती रहिए, मिस योन!
मैं जाकर पिछले एपिसोड पढ़ लूँ!
स्पाइस अप आवर लव एपिसोड 90
योन बो-रा ने हाजुनलव के कॉमेंट को पिन किया है
ऐसा क्या मज़ेदार है, ज्योंग-आ?
मैं एक फ़ंतासी नॉवेल पढ़ रही हूँ।
तुमने फ़ंतासी कहा?
किस बारे में है?
एक आदमी के बारे में है जो एक औरत से प्यार करता है।
-उस आदमी के पास कोई सुपरपावर है? -नहीं।
तो क्या वो एलियन है?
नहीं, वो एक कन्ग्लामरेट परिवार से है।
ये फ़ंतासी कैसे हुआ?
तुम तो कन्ग्लामरेट परिवारों से घिरी हुई हो।
इसमें अमर प्रेम है।
आदमी एक ही औरत के प्रति प्रतिबद्ध है।
तुम्हें खाने के समय खाने पर ही ध्यान देना चाहिए, ज्योंग-आ।
ये कौन बोल रहा है।
तुम अपने परिवार पर ध्यान क्यों नहीं देते?
वो बहुत पहले की बात थी।
और ग्यु-ह्युन के सामने नहीं।
माफ़ कीजिए।
एजुकेशन कंपनी का ये कैसा सीईओ है जिसे बुनियादी शिष्टाचार का भी नहीं पता?
बड़ों के खाना खाने से पहले जाने की तुम्हारी हिम्मत कैसे हुई?
बैठो। मुझे कुछ कहना है।
माफ़ कीजिए, लेकिन मेरी एक मीटिंग है।
तुम्हारी मीटिंग के लोगों में से,
कोई मुझसे भी ऊपर है क्या?
तुम्हारे शिष्टाचार कहाँ गए?
इसके साथ जाओ।
वो कभी अच्छा पिता नहीं था,
पर लगता है वो अच्छा चेयरमैन बनना चाहता है।
ठीक है।
मैंने उससे कहा था कि मेरी स्टडी में अख़बार ना फेंके।
हमें एक नई नौकरानी काम पर रखनी होगी।
आपको जो कहना है वो कहिए और छानबीन करना बंद करिए।
ये रहा।
गोंगजिन थिंक ग्रेट: 91.4 प्रतिशत ऊपर कुलबी एजुकेशन: 52.7 प्रतिशत नीचे
तुम्हें शर्म नहीं आ रही?
आख़िर मीटिंग है किसलिए?
ये चर्चा करोगे कि दूसरे नंबर पर कैसे रहें?
आपने देखा नहीं
कि हम ब्रांड प्रतिष्ठा और रोजगार वांछनीयता में पहले नंबर पर हैं?
सबसे बुरी बेइज़्ज़ती जो तुम्हारे दादाजी ने की थी,
"अरे, ये अच्छा बच्चा है।"
इसका मतलब कि तुम निकम्मे हो।
तो तुम्हारी कंपनी की अच्छी प्रतिष्ठा है और तुम्हारे कर्मचारी संतुष्ट हैं?
क्या मैं शेयरहोल्डर्स को ये बताऊंगा, "वो पैसे भले ही ना कमा पाए, पर अच्छा है"?
-लेकिन… -इकलौती औलाद हो,
इसलिए अपने पद को हल्के में ले सकते हो।
देखो, जब तुम एक ब्याजख़ोर की दुकान से अपना कोई सामान वापस लेकर आते हो
तब भी उससे एक रसीद लेते हो।
लेकिन तुम आख़िर क्या योगदान दोगे?
बस एक डीएनए जाँच?
-तीन सालों में राजस्व में नंबर एक। -शादी कर लो।
क्या कहा?
तुम कभी नंबर एक नहीं बनोगे।
आप कम से कम मेरा हौसला बढ़ा सकते हैं। मेरा मनोबल कम क्यों कर रहे हैं?
विजेता को समझ होती है कि जीतना कैसे है।
तुम जैसा अयोग्य दावेदार कभी सर्वश्रेष्ठ नहीं बन सकता।
दूसरे नंबर पर आने वाले के हिसाब से मैं तुम्हारे लिए कहीं बेहतर पत्नी ढूंढूंगा।
जो तुम्हारा है वो तुम्हें चाहिए, तो शादी कर लो।
नहीं।
-तुम शादी करने से मना कर रहे हो? -हाँ।
इसके बजाय तुम अपनी कंपनी को टॉप पर ले जाने की कोशिश करोगे?
-हाँ। -एक साल में?
हाँ।
रुकिए, क्या?
एक साल के अंदर राजस्व में नंबर एक बनो, वरना तुम्हें शादी करनी पड़ेगी।
ये एक चेयरमैन के साथ समझौता है।
वहाँ पर।
और वहाँ पर।
सब रिकॉर्ड हो गया है।
ये तो बेतुका है, चेयरमैन बोक।
रुकिए, पिताजी। पापा!
कुलबी एजुकेशन
विभाग स्थानांतरण अनुरोध का कारण
मैंने कुलबी एजुकेशन में एक आईटी सर्विस डेवलपर के तौर पर नौकरी शुरू की थी…
उपरोक्त कारणों से,
मैं अनुरोध करता हूँ कि मेरा सर्विस डेवलपमेंट में ट्रांसफ़र करें…
"मैं अनुरोध करता हूँ…"?
"मैं सविनय अनुरोध करता हूँ" ठीक रहेगा।
सर, आशा करता हूँ आपकी…
सुबह अच्छी हो।
आज का दिन इसके लिए अच्छा नहीं है।
शायद अगली बार।
ईमेल सफलतापूर्वक भेजा गया
सेक्रेटरी यो!
इस्तीफ़ा
सेक्रेटरी यो।
-मैं कोडिंग करना चाहता हूँ, सर। -मैं क्या करूँ?
अगर आप मेरा ट्रांसफ़र का अनुरोध स्वीकार करते हैं,
तो आप जो कहेंगे, मैं करूंगा…
-शादी? -ए!
-क्या? -सर?
-"ए"? -ए, बी, सी, डी…
डी, मरना चाहते हो क्या?
माफ़ कर दीजिए।
आपके कहने का क्या मतलब था, सर?
चेयरमैन ने मुझसे कहा कि या तो
एक साल के अंदर राजस्व में नंबर एक पर पहुंच जाओ या शादी कर लो।
क्या तुम्हें ये मुमकिन लगता है?
आपको ईमानदार जवाब चाहिए?
ये नामुमकिन है।
बिलकुल। हमारा राजस्व कैसे कूदकर…
शादी, नामुमकिन है।
क्या तुम ये कह रहे हो कि मेरे लिए शादी करना नामुमकिन है?
वैसे, आप किसी को डेट नहीं कर रहे हैं,
ना ही आपका कोई चक्कर चल रहा है।
आप पहले कभी किसी रिश्ते में रहे हैं?
लेकिन ये कहना कि ये नामुमकिन है, थोड़ा ज़्यादा हो गया।
मैं एक कन्ग्लामरेट परिवार का तीसरी पीढ़ी का वारिस हूँ
-और एक सीईओ हूँ। -ओह, अरेंज मैरिज?
ख़ैर,
क्या तुम्हें सच में लगता है
कि हम एक साल में
-पहले नंबर पर पहुँच सकते हैं? -बेशक।
हम ये करेंगे कैसे?
ये सोचना हमारा काम नहीं है।
तो फिर किसका काम है?
रुको, मस्टर्ड पंग पंग जेली का स्टॉक फिर से आ गया?
हाँ, लेकिन…
मस्टर्ड पंग पंग जेली 2,000 वॉन
कहाँ?
कहाँ? मुझे तो नहीं मिली।
तुमने मेरी बात पूरी नहीं सुनी।
वो थीं, लेकिन अब ख़त्म हो चुकी हैं।
-तो फिर वो क्या है? -ये?
आख़िरी है।
मैं सिगरेट छोड़ने की कोशिश में हूँ
उसकी जगह मस्टर्ड पंग पंग जेली खाकर…
क्या?
मैं इस समय काम पर नहीं हूँ।
तुम कितने बुरे हो।
मैं तुम्हें सुन सकता हूँ।
कितना बुरा है!
यू-क्युंग: तुम मेरी कॉल्स का जवाब क्यों नहीं देते? मुझे तुम्हारी याद आती है
धन्यवाद।
डिज़ाइन टीम
लगता है मैनेजर आन हनीमून से वापस आ गए।
आजकल सिंगल रहना तो ट्रेंड में है ना?
हमारी कंपनी को क्या परेशानी है?
हमारी कंपनी शादी, गर्भधारण, और बच्चे के जन्म पर प्रोत्साहन देती है।
सारे कर्मचारी लाभ इन तीन चीज़ों से ही जुड़े हैं।
सच में?
तुम्हारी शादी नहीं हुई है तो शायद तुम्हें नहीं पता।
सिर्फ़ शादी कर लेने से ही,
तुम्हें 30 लाख वॉन और हनीमून के लिए दो हफ़्तों की छुट्टी भी मिलती है।
शादी की सजावट और तुम्हारे मेहमानों के लिए किराये की बसों का भी पैसा मिलता है।
अपनी शादी का पंजीकरण करो, और तुम्हारे जीवनसाथी का चिकित्सा खर्च,
तुम्हारी सालगिरहों पर फूलों की टोकरी,
और हर पाँच साल में एक वेकेशन सब कुछ कंपनी की तरफ़ से।
गर्भवती होने पर, तुम्हें तीसरे बच्चे तक हर बच्चे के लिए 10 लाख वॉन मिलते हैं
और मातृत्व बीमा भी।
तुम्हारे बच्चे के जन्म पर तुम्हें एक केक, एक दिन की छुट्टी, और बहुत कुछ मिलता है!
कुँवारों के लिए तो बड़े नुकसान की बात है।
हम काम बराबर घंटे करते हैं, लेकिन सारे फ़ायदे शादीशुदा लोग लेते हैं।
तुम ग़लत हो।
कुछ भी हो, कुँवारे लोग ज़्यादा काम करते हैं।
शादीशुदा लोगों को कुँवारों से ज़्यादा छुट्टियाँ मिलती हैं।
वो जो मिस्टर ली हैं उन्होंने पिछले साल शादी की थी और इस साल दुबारा शादी की।
मुझे तो ये सुनकर हैरानी हुई थी।
मुझे जब दोबारा शादी का निमंत्रण मिला तो मालूम नहीं था कि उनका तलाक हो रखा है।
जब तक तुम शादीशुदा हो,
हमारी कंपनी को कोई फ़र्क़ नहीं पड़ता कि तुम उसके बाद हमेशा ख़ुशी से जीते हो
या दुख भरी ज़िंदगी बिताते हो।
ख़ैर,
एक साल में दो बार शादी करने के बाद,
मिस्टर ली को एक महीने की छुट्टी और उनका वेतन 60 लाख वॉन से बढ़ गया।
तुम्हें जी-तोड़ मेहनत करके क्या मिला?
अगर तुम्हें वेतन बढ़वाना है,
तो शादी तुम्हारे प्रदर्शन से ज़्यादा मायने रखती है।
ख़ुशहाल शादीशुदा दूल्हा आन वू-जे और दुल्हन क्वोन यी-लिन
तुम्हारा हनीमून कैसा रहा?
अच्छा, तुम्हारा शुक्रिया।
क्या मैं तुमसे बात कर सकती हूँ?
आपकी अनुज्ञा की प्रतीक्षा में
कमीने कुत्ते कहीं के
हद है।
कितना बचकाना है।
और तुम्हारा मुझे धोखा देना बचकाना नहीं था?
वो तुम्हारी समझदारी थी?
तुमने तो मुझसे इस बारे में बात किए बिना ही मुझे छोड़ दिया।
और आख़िरकार,
मेरे तुम्हें धोखा देने से तुम्हें फ़ायदा हुआ।
-क्या? -इस बारे में सोचो।
अगर तुम मेरा इकलौता प्यार होतीं, तो मैं पागलों की तरह तुम्हारे पीछे पड़ा रहता।
लेकिन मैंने तुम्हें आसानी से जाने दिया, तो तुम्हें कोई नुकसान नहीं उठाना पड़ा।
तुम तो बकवास करने में माहिर हो।
बकवास बंद करो और मेरे पैसे लौटाओ।
कौन से पैसे लौटाऊँ?
मैंने तुम्हें जो बधाई के पैसे दिए थे
जब मैं तुम्हारी शादी में गई थी, हमारे रिश्ते को राज़ रखने के लिए।
अगर मुझे मालूम होता तुम कमीने धोखेबाज़ हो तो मैं इतनी दरियादिली नहीं दिखाती।
मुझे मेरे 3,00,000 वॉन वापस लौटाओ।
क्या तुम वाक़ई अपनी मामूली सी रकम वापस लेने के लिए ये सब कर रही हो?
"मामूली रकम"?
क्या 3,00,000 वॉन तुम्हारे लिए कोई मज़ाक हैं?
तुम मुझे जितना चाहे छोटा कह लो,
मुझे मेरा पैसा वापस चाहिए।
तुम जानना नहीं चाहती कि क्या मैंने कभी तुमसे सच में प्यार किया था?
क्या तुम्हें मुझसे घुटने टेककर माफ़ी नहीं मंगवानी चाहिए?
तुमने असल में मुझसे कभी प्यार किया ही नहीं।
मुझे तुम्हारी झूठी माफ़ी नहीं चाहिए।
तुम घुटने टेको या कुछ भी करो मुझे उससे कोई फ़र्क़ नहीं पड़ता।
बस मुझे मेरे 3,00,000 वॉन वापस करो।
तुम कैसे…
सब छोड़कर सिर्फ़ पैसों की सोच सकती हो?
तुमने मुझसे प्यार किया भी था?
क्या कहा, कमीने?
माँ
जवाब दो।
हेलो, माफ़ कीजिए, लेकिन मैं अभी बात नहीं कर सकती।
अगर कोई ज़रूरी बात ना हो, तो मैं आपको बाद में कॉल करूंगी।
ठीक है।
तुम्हारी माँ कैसी हैं?
साले कमीने।
उनके बारे में पूछने की तुम्हारी हिम्मत कैसे हुई?
जैसे तुमने मुझे धोखा दिया उसे देखते हुए,
मैंने ही नुकसान उठाया और हमारे रिश्ते में हिसाब भी बराबर नहीं किया।
लेकिन मैं इस बात को जाने दूंगी
और ब्रेकअप के बाद मेरा जो खर्चा हुआ वही लूंगी।
मुझे 3,00,000 वॉन दो।
मैं वो पैसे लौटा दूंगा
तुम्हारी शादी पर।
वैसे मुझे लगता नहीं कि तुम जैसी हिसाब लगाने वाली इंसान कभी शादी कर पाएगी।
"हिसाब लगाने वाली"?
छह महीने पहले
मैनेजर सोन।
मैनेजर आन।
मैनेजर सोन हे-योंग।
मैनेजर आन वू-जे।
मैनेजर सोन!
आवाज़ नीची रखो।
मैनेजर सोन हे-योंग।
-क्या तुम इतने ख़ुश हो? -हाँ।
इधर आओ।
अगर तुम मैनेजर बनकर इतने ख़ुश हो,
तो सोचो तुम एक और प्रमोशन पर कितने ख़ुश होगे।
तब तक,
हम छिपकर डेट नहीं कर रहे होंगे।
हम शादीशुदा होंगे।
शादीशुदा?
हे-योंग।
हाँ?
क्या तुम ही अकेली हो?
पता है, तुम्हारे लिए सिर्फ़ मैं ही हूँ।
मैं तुम्हारी माँ की बात कर रहा हूँ।
क्या तुम ही अकेली हो…
जो उनका ध्यान रखती है?
आन वू-जे,
हिसाब तो तुम लगा रहे थे।
और मैंने तुम्हें छोड़ दिया क्योंकि मैं कोई बोझ नहीं बनना चाहती थी।
फिर भी तुमने मेरी पीठ में छुरा घोंपा।
मैं तुम्हें दिखाऊंगी कि मुझसे पंगा लेने का क्या नतीजा होता है।
मुझे मेरे पैसे ट्रांसफ़र करो।
मैं नहीं करूंगा और मैं नहीं कर सकता।
ओह, अच्छा?
ठीक है।
मैं यहाँ हूँ, मिस क्वोन यी-लिन!
तुम बस मुझे तंग कर रही हो, है ना?
माफ़ कीजिए आपको इंतज़ार कराया, मिस सोन।
कोई बात नहीं। आपका हनीमून कैसा रहा?
शानदार था।
एजुकेशन टीम 2 मैनेजर आन वू-जे
हेलो?
धत्त।
धत्त तेरे की, वो कहाँ है?
-यी-लिन। -वू-जे।
ऐसा कैसे हो सकता है?
मुझे तो यक़ीन नहीं होता।
नहीं, यी-लिन।
मेरी बात तो सुनो।
-मैं समझा सकता हूँ। -आपने तो मेरा दिल छू लिया!
ये देखो।
ये क्या है?
ये एक कैंडल होल्डर है। सुंदर है ना?
मिस सोन ने जो गुलदस्ता लपका था इसे उसी से बनाया है।
ये आप दोनों के आने वाले ख़ुशहाल दिनों के लिए शुभकामना है।
मुझे तो एहसास ही नहीं हुआ कि आप दोनों इतने क़रीब हैं।
इन्होंने मुझे कभी बताया ही नहीं।
उम्मीद है हम दोनों भी अच्छे दोस्त बन सकते हैं।
मुझे बहुत ख़ुशी होगी!
मुझे पैसे वापस दो।
मैं सच में देना चाहता हूँ, हे-योंग।
लेकिन मुझे खर्चे के लिए भत्ता मिलता है।
एक महीने के 2,00,000 वॉन,
और मैं केवल डेबिट कार्ड इस्तेमाल कर सकता हूँ।
हमारी आमदनी का हिसाब यी-लिन संभालती है।
तो क्या?
तुम्हारे पास कोई गुप्त जमा-पूंजी नहीं है?
मुझे अपने सारे वित्तीय साधनों के बारे में यी-लिन को बताना पड़ा।
अगर यी-लिन को पता चला कि मैंने तुम्हें पैसे दिए हैं तो भड़केगी।
मैं जानता हूँ मैं कमीना हूँ जिसने तुम्हें धोखा दिया,
लेकिन मैं यी-लिन के लिए एक अच्छा और भरोसेमंद पति बनना चाहता हूँ।
मैं उससे बहुत प्यार करता हूँ
और उसे निराश नहीं करना चाहता।
मैं वादा करता हूँ, तुम्हारी शादी के दिन तुम्हें पैसे लौटा दूंगा।
इसलिए क्या तुम तब तक इंतज़ार कर सकती हो?
प्लीज़।
-कितना बढ़िया आइडिया है। -तुम्हें शामिल होना चाहिए।
-शायद मुझे शामिल होना चाहिए। -कोशिश करने लायक है।
ये सीईओ के सीधे निरीक्षण में होगा।
सुनहरे भविष्य का आइडिया प्रतियोगिता
कंपनी हुनर को प्रोत्साहन देती हैं
और हुनर कंपनियों को प्रोत्साहन देता है।
कुलबी के हुनरमंद कर्मचारी
इसका पता लगा लेंगे कि हम राजस्व में पहले स्थान पर कैसे पहुँच सकते हैं।
आंतरिक प्रतियोगिताओं का मकसद
असल में बेख़बर ऊंचे पद वालों का अपने कर्मचारियों के आइडिया चुराना होता है।
"बेख़बर"?
एक सुनहरा भविष्य!
राजस्व में पहला नंबर!
आपकी मनमर्ज़ी वाली ज़िंदगी!
इसका मतलब बहुत सी चीज़ों से है।
सेक्रेटरी यो,
क्या ये काम करेगा?
हमारे कर्मचारी मेरे जितने बेताब नहीं हैं।
सर, आपके लिए जो दांव पर लगा है
वो है एक कन्ग्लामरेट परिवार की बेटी के साथ एक फ़ैंसी शादी।
लेकिन कर्मचारियों के लिए, उनका मूल्यांकन, वेतन, कार्य अनुभव,
और यहाँ तक कि उनकी ज़िंदगी भी दाँव पर लगी है!
कौन ज़्यादा बेताब होगा?
आप जानते हैं वर्षा का अनुष्ठान क्या होता है?
वो तब तक नहीं रुकता जब तक मूसलाधार बारिश नहीं हो जाती।
तुमने ये सब कहाँ से सीखा, सेक्रेटरी यो?
ग्रेजुएट स्कूल में।
क्या आप मुझे डेवलपमेंट टीम में ट्रांसफ़र कर रहे हैं?
क्या?
आप तो मुझे ट्रांसफ़र करने के लिए मान गए थे।
आज दोपहर का मेरा क्या कार्यक्रम है?
मैं सेक्रेटरी के काम के लिए सही नहीं हूँ, सर।
नहीं, तुम इसके लिए एकदम सही हो।
नहीं, ऐसा नहीं है! मुझे तो ये तक नहीं पता कि आप आज दोपहर में क्या कर रहे हैं।
जिम में ट्रेनिंग सेशन। अगर मुझे देर हुई तो मुझे एक सेट और करना पड़ेगा।
मिस्टर बोक!
फ़क-ग्यु!
धत्त तेरे की!
"फ़क-ग्यु"?
-क्या तुमने अभी मुझे गाली दी? -नहीं, सर!
मेरा वो मतलब नहीं था!
तुमने ये देखा है?
सुनहरे भविष्य का आइडिया प्रतियोगिता
आंतरिक प्रतियोगिता?
एक टीएफ़ टीम बना रहे हैं सीईओ के सीधे निरीक्षण में
जीतने वाला आइडिया लागू करने के लिए।
सीईओ के सीधे निरीक्षण में?
इसका मतलब कि विजेता…
उनका तो फ़ास्ट ट्रैक प्रमोशन होगा।
ऑफ़िस का रोमांस, ऑफ़िस की शादी।
मुझे वो सब नहीं चाहिए।
आंतरिक प्रतियोगिता में पहला स्थान और फ़ास्ट ट्रैक प्रमोशन।
तुम्हें दिलचस्पी है?
बहुत!
माफ़ करना, पर शायद तुम नहीं जीतोगी।
-बस करो। -सुनो तो सही।
मुझे पता है तुम्हारा काम का प्रदर्शन कितना बढ़िया है।
तुम्हारे तो मेडिकल चेकअप के नतीजे भी बढ़िया होते हैं।
लेकिन बात ये है…
वो सीईओ के सीधे निरीक्षण वाली टीमों में महिलाओं की भर्ती नहीं करते।
ये सच नहीं है!
-हमारी कानूनी टीम… -तुम्हारा मतलब अटॉर्नी कांग?
वो शादीशुदा है।
ऐसी टीमों में कोई भी शादीशुदा महिला
मौजूद नहीं है।
इस बात से याद आया, सारे सेक्रेटरी भी आदमी हैं।
शायद ये कोई संयोग है।
संयोगों की श्रृंखला किसी के इरादों की ओर इशारा करती है।
चेयरमैन फ़ॉर्क की निजी ज़िंदगी बदनाम रही है।
कुछ लोग कहते हैं यह उनकी पत्नी के आदेश पर किया गया था।
बाकियों का कहना है कि फ़ॉर्क-ग्यु ख़ुद ही दूरी बनाकर रखता है
ताकि उसके पिता की तरह फिर कोई बदनाम ना हो।
तो तुम कह रही हो
चेयरमैन फ़ॉर्क का आक्रामक व्यवहार
और फ़ॉर्क-ग्यु की असुरक्षा की भावना
मेरे प्रमोशन के आड़े आ रही हैं?
बस इसलिए कि मैं कुँवारी हूँ?
यह तो भेदभाव हुआ न?
बेशक, है तो।
लेकिन एक ऑफ़िस में बने रहने के लिए,
शांत रहकर, सिर झुकाकर रहना पड़ता है।
अगर तुम शादीशुदा होती,
तो फ़ास्ट ट्रैक प्रमोशन तुम्हारा होता।
मेरा हो गया।
मेरा तो काम हो गया।
मैंने तो प्रमोशन पाने की आस ही छोड़ दी।
मैं अब से सब चुपचाप छोड़ रही हूँ।
हेलो, सर!
-सभी को हेलो। -हेलो।
काफ़ी बेहतर है।
स्वागत है।
प्लीज़, अपना कार्ड अंदर डालें।
मैं वो पैसे लौटा दूंगा, तुम्हारी शादी पर।
अगर तुम शादीशुदा होती,
तो फ़ास्ट ट्रैक प्रमोशन तुम्हारा होता।
ये शादी भी ना।
अगर मैं अकेले कर सकती तो अब तक कर ली होती।
मैम।
आप कुछ ढूंढ रही हैं?
हाँ।
एक दूल्हा।
एक झूला?
आप यहाँ झूले झूलने आई हैं?
नहीं।
शादी वाला दूल्हा।
जो दुल्हन के साथ खड़ा होता है।
अच्छा, दूल्हा।
-मेरे बन जाओ। -क्या बन जाऊँ?
मेरे दूल्हे बन जाओ।
प्लीज़, मेरे दूल्हे बन जाओ।
एपिलॉग
तब तक,
हम छिपकर डेट नहीं कर रहे होंगे।
हम शादीशुदा होंगे।
शादीशुदा?
हे-योंग।
हाँ?
क्या तुम ही अकेली हो?
मैं तुम्हारी माँ की बात कर रहा हूँ।
क्या तुम ही अकेली हो…
जो उनका ध्यान रखती है?
विशेष उपस्थिति के लिए किम की-दू, किम कू-तेक और पार्क से-वान का धन्यवाद
-तुम्हारे बारे में बहुत पता है। -ए!
तो तुम में रोमांटिक दिलचस्पी नहीं होगी।
ज्ञान दिमाग़ में होता है,
और रोमांटिक दिलचस्पी दिल में।
डील? तुम्हारे लिए शादी बस एक डील है?
ये माँ का ऐसे इस्तेमाल करे, तुम्हें चलेगा?
तुम कितने लम्बे हो?
-तुम्हारा वज़न कितना है? -मुझे तुमसे नफ़रत है।
आप दोनों एक-दूसरे को डेट किया करते थे।
हाँ, हम साथ थे।
यह इस तरह अपना बदला निकाल रही है।
क्या लगता है, वे किसकी बात मानेंगे?
कौन पागल पम्पकिन मार्केट में दूल्हा ढूंढता है?
फिर मैं तैयार हूँ।
संवाद अनुवादक: प्रीति भारद्वाज